ମିରଟାଜାପିନ  (ଇଂରାଜୀ ଭାଷାରେ , ଏକ ବିକ୍ରୟ ନାମ ରେମେରନ/ ) ଏକ ଅବସାଦରୋଧୀ   ଔଷଧ ଯାହା ଅବସାଦ ଥିବା ରୋଗୀଙ୍କୁ ଦିଆଯାଏ  । ଏହାର ପୂର୍ଣ୍ଣ ପ୍ରଭାବ ଆସିବାକୁ ୪ ସପ୍ତାହରୁ ଅଧିକ ସମୟ ଲାଗେ କିନ୍ତୁ ୨-୩ ସପ୍ତାହ ମଧ୍ୟରେ କିଛି ଉପକାର ଅନୁଭୁତ ହୁଏ । ଅବସାଦ ସ‌ହିତ ଉଦ୍‌ବେଗ ବା ନିଦ୍ରା ସମସ୍ୟା   ଥିଲେ ମଧ୍ୟ ଏହା ଦିଆଯାଇପାରେ । ପାଟିରେ   ଏହା ଦିଆଯାଏ । ସାଧାରଣତଃ ଏହାର ପ୍ରତିକ୍ରିୟାରେ ଓଜନ ବୃଦ୍ଧି, ନିଦ୍ରାଳୁ ଭାବ ଓ ମୁଣ୍ଡବୁଲା ହୋଇପାରେ । ପାର୍ଶ୍ୱ ପ୍ରତିକ୍ରିୟା ଜଟିଳ ହେଲେ ପିଲା ଆତ୍ମହତ୍ୟାପ୍ରବଣ ହୁଅନ୍ତି, ମାନିଆ  , ଓ ସ୍ୱଳ୍ପ ନିଉଟ୍ରୋଫିଲ   ରକ୍ତରେ ଦେଖାଯାଏ । ଔଷଧ କିଛି କାଳ ଖାଇବା ପରେ ହଟାତ୍ ବନ୍ଦ କରିଦେଲେ ଉଇଥଡ୍ରଆଲ ସିଣ୍ଡ୍ରୋମ ହୁଏ । ମାଓ ଇନହିବିଟର   ସାଥିରେ ଏହା ଦିଆଯାଏନାହିଁ । ଗର୍ଭାବସ୍ଥାରେ ଏହାର ନିରାପତ୍ତା ଅସ୍ପଷ୍ଟ ଅଛି । ଏହାର କାର୍ଯ୍ୟଧାରା ଅସ୍ପଷ୍ଟ ଥିଲେ ମଧ୍ୟ କେତେକ ଆଡ୍ରେନର୍ଜିକ   ଓ ସେରୋଟୋନିନ ରିସେପ୍ଟର   ଉପରେ ରିସେପ୍ଟର ଅବରୋଧ   କରୁଥାଇପାରେ । ଏହା ଏକ ପ୍ରକାର ଟେଟ୍ରାସାଇକ୍ଲିନ ଆଣ୍ଟିଡିପ୍ରେସାଣ୍ଟ . ଏହାର ଶକ୍ତ ଆଣ୍ଟିହିସ୍ଟାମିନିକ   ପ୍ରଭାବ ଅଛି । ସନ ୧୯୯୬ରେ ମିରଟାଜାପିନ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ପ୍ରଥମେ ବ୍ୟବ‌ହୃତ ହୋଇଥିଲା । ଏହାର ପେଟେଣ୍ଟ ସନ ୨୦୧୪ରେ ମୃତ ହୋଇଗଲା ଓ ଏହା ଜେନେରିକ ନାମରେ ମିଳୁଛି । ସନ ୨୦୧୮ରେ ଯୁକ୍ତରାଷ୍ଟ୍ର ଆମେରିକାରେ ଏହାର ହୋଲସେଲ ମୂଲ୍ୟ ୩ ଆମେରିକୀୟ ଡଲାର ଥିଲା । ଇଂଲଣ୍ଡରେ ଏହାର ମାସକର ଖର୍ଚ୍ଚ ୨୦ ପାଉଣ୍ଡରୁ କମ୍‌ରେ ମିଳେ । ସନ ୨୦୧୬ରେ ଯୁକ୍ତରାଷ୍ଟ୍ର ଆମେରିକାରେ ୫.୫ ନିୟୁତ ପ୍ରେସକ୍ରିପସନ ଲେଖାଯାଉଥିଲା ।